Beretning fra brugerrådet for 2019

Af Ulla Flyvholm formand for brugerrådet

I 2019 har vi igen haft repræsentanter med fra rideskolen i brugerrådet, som er rigtig dejligt. Det er en styrkelse af brugerrådet. Der kommer stadig meget ros fra og til rideskolen og vores piger nåede rigtig langt i elevcuppen, som endte med en weekendtur til Aalborg.

Der er stadig fokus på hestevelfærden og der bliver hele tiden holdt øje med at vores heste trives.

I 2019 havde Ark 40 års jubilæum. Det blev fejret med åbent hus dag, fest om aftenen og efterfølgende stævne.

 I 2020 stilles der krav til størrelsen af boksene , i forhold til hvor store hestene er. Ridecentret har brugt rigtig mange timer på at opmåle og få boksene i størrelser som passer til de nye 2020 krav.

Dette har desværre givet tomme bokse, som vi håber bliver udlignet i 2020.

I 2019 var vi i første omgang ikke i sparekataloget, men da der blev stillet spørgsmål til driften af ridecentret er der nu gået en analyse i gang, som skal vise om det vil være muligt at ridecentret drives privat eller af en forening.

Ridecenter og klub har mødtes for at tale tingene i gennem, så må vi afvente hvad analysen viser.

Medlemstallet for klubben er uændret – ca. 300 medlemmer.

Kommunen har været forbi for at tilse vores bygninger og de var meget positive over i hvilken stand at bygningerne var i. Lyset i staldene lever dog ikke op til kravene og dette skal der ses på.

Der er holdt flere stævner, arbejdsweekender mv og vi får meget ros, når ryttere udefra kommer til stævne hos os.

Husk det altid er muligt at skrive til brugerrådet – uso16@hotmail.com, vi holder møde ca. hver 2-3 måned.

Brugerrådet pt:

Charlotte som leder

Ulla som formand

Mira, Mie og Marianne som medlemmer

Louise og Majbritt som suppleanter

Fra rideskolen Maya og Sara